ANNE THOTENFELDT

Prosjektnøkkel

– HJELP TIL ARBEID MED PROSJEKT

Innholdsfortegnelse

Arbeidsgangen i et prosjektarbeid

1. Forarbeid

2. Gjennomføring

3. Bearbeiding og utforming

4. Etterarbeid

Prosjektrapport – forslag til oppsett og innhold

Forord

Innholdsfortegnelse

Konklusjon/produkt

Kilder

Vedlegg

Logg

Eksempel på et tverrfaglig prosjekt

Vedlegg – prosjektstøtteskjemaer

Hva er prosjektarbeid?

 Prosjektarbeid er samarbeid – alle har et felles ansvar.

 Prosjektarbeid er en problemløsningsmetode – flere hoder tenker bedre enn ett.

 Prosjektarbeid er elevstyrt – en tar ansvar for egen læring.

 Prosjektarbeid er en oppgave med fast tidsramme – fornuftig tidsbruk er en del av oppgaven.

 Prosjektarbeid er like mye prosessen som resultatet – prosessen er en del av resultatet.

Arbeidsgangen i et prosjektarbeid

I undervisningssammenheng er prosjektarbeid en arbeidsmåte der vi jobber i gruppe med andre for å utforske og drøfte en faglig problemstilling. Emner og arbeidsmåter vil variere etter fag, og ofte er prosjektarbeid tverrfaglig¹.

Prosjekter kan være:

 Teoretiske oppgaver som undersøker ulike forhold i samfunnet, og holder det en finner, opp mot annen tilgjengelig informasjon.

 Praktiske oppgaver hvor resultatet er gitt på forhånd, og hvor problemløsningen består finne beste vei mot målet.

Prosjektarbeidet må oppfylle noen felles krav, og det er nyttig å dele arbeidet inn i flere faser, slik at en lettere holder oversikten over arbeidsprosessen. Det er vanlig å operere med fire hovedfaser i et prosjektarbeid.

1. Forarbeid

 Teoretisk prosjekt: formulere problemstillingen og få den godkjent. Praktisk prosjekt: få tildelt oppdrag.

 Planlegge og utarbeide framdriftsplan/arbeidsplan.

 Lage samarbeidskontrakt.

2. Gjennomføring

 Samle informasjon og loggføre arbeidsprosessen.

 Følge opp framdriftsplan/arbeidsplan.

3. Bearbeiding og utforming

 Vurdere innsamlet materiale, bearbeide og redigere det.

 Utforme sluttproduktet.

4. Etterarbeid

 Evaluere arbeidsprosessen og resultatet.

 Sluttføre prosjektrapporten.

 Forslag til prosjektstøtteskjemaer, se side 34.

1 Tverrfaglig: trekker inn flere fag.